Referat af bestyrelsesmøde i Sandvig foreningen afholdt på Lindesdal den 21.08.2023 mellem 17 – 20.

Referent: Linda Metzsch

1. Tidligere referat godkendt og videresendt.
2. Gensidig orientering:

Friløbsindhegning bliver ikke til noget i første omgang, udvalget arbejder videre med at finde nye områder.

Med hensyn til agtindsigt hos fødevarestyrelsen venter vi på rapport fra Vibeke Kofoed. Styrelsen kan ikke se at de har været kaldt ud.

Dato for forårsfest er fastlagt til d.23.marts, og Strandhotellet kontaktet med henblik på at afholde festen der som tidligere.

Stine undersøger hvad der kræves, såfremt vi skal have en hæveautomat i byen.

Bestyrelsen har vedtaget at holde en arbejdsdag den 1.10.2023 mellem 10.30 – 13.00 hvor scenen bl. a. skal lukkes for i år, og endnu en omgang oprydning i Rådstuen.

René oplyste at Børn på Nordlandet ved en fejl har fået tildelt flødebollemaskinen, da der har været tvivl om ejerskab. Maskinen tilhører Foreningen Sandvig men kan lånes ud. Linda kontakter Børn på Nordlandet.

1. Økonomi:

René oplyste at han var ved at lægge sidste hånd på halvårsregnskabet, da det var tid til at indberette til Told/Skat.

1. Samarbejde med BRK:

Vi har besluttet at indhente tilbud på en permanent løsning af toiletinstallation ved scenen ved at søge Kjærnæs fonden om midler til etablering. Der vil også blive søgt kommunen om rengøring af toiletvognen.

Sommerparkering har været mangelfuld skiltet, men efterfølgende er der rettet op på dette, da de fleste drejede ned ved Sandbogaard i stedet for at køre lige ud, hvilket gav en del ekstra trafik i Nygade.

Rie har talt med kommunen om mere renovering/tømning af skrald i sommerhalvåret, men har fået den besked at der ikke er penge til udvidet tømning.

1. Kulturugen:

Jakob har indkøbt nogle få lamper som prøve. Vil forsøge med farvet cellofan og ændre farverne på lamperne. Jakob har en arbejdsgruppe men søger gerne flere frivillige. Der vil blive udsendt en opfordring til alle i Sandvig om at deltage som Lysets By i kulturugen.

1. Jul i Sandvig:

Pia orienterede om at gruppen skulle mødes først i september før bl. a. at drøfte hvad det skulle koste at have en stadeplads i weekenden med 1. søndag i advent. Rådstuen er booket og Linda kontakter de Kræmmere der har julerelaterede ting på programmet. Foreningen vil ligesom sidste år stå for gløgg og æbleskiver. Der vil eventuelt blive slået et telt op overfor Strandhotellet på parkeringspladsen til flere stande.

1. Evaluering af rengøring:

Der har været enkelte klager over rengøringen, Rie kontakter firmaet om at få bragt dette i orden.

Evt:

Rie har fået henvendelse vedrørende at være med i et projekt med CRT omkring forhold/samarb mellem fastboende og flexboere, men mener ikke vi skal/kan deltage, da det kræver en del planlægning fra vores side, uden det giver så meget udbytte til os.

***Næste møde: 25.09.2023 kl. 17.00 på Strandhotellet***

**Punkter til næste møde Evaluering af sæsonens aktiviteter.**